[{"text_idx": "#000013", "text": "Mae Rhys Patchell wedi so\u0302n o\u2019i hyfrydwch wrth ddychwelyd o\u2019i anaf gyda buddugoliaeth yn erbyn ti\u0302m A y Dreigiau ar Nos Wener."}, {"text_idx": "#000014", "text": "Chwaraeodd Patchell 60 munud yn Rodney Parade yn ystod ei ymddangosiad cyntaf mewn dros blwyddyn, gan gynorthwyo Ryan Conbeer gyda\u2019r ddau gais."}, {"text_idx": "#000015", "text": "\u201cRoedd hi\u2019n neis cael chwarae ac yn neis i fod yn chwaraewr rygbi eto,\u201d dywedodd y maswr ar o\u0302l y fuddugoliaeth 29-10."}, {"text_idx": "#000016", "text": "\u201cEisteddais am gwpl o funudau ar o\u0302l dod oddi ar y cae i gael amser i fy hun, a meddwl \u2018ie, fi no\u0302l a fi\u2019n hapus\u2019. Nid no\u0302l o ran perfformiad ond no\u0302l o ran cael fy ymddangosiad cyntaf ar o\u0302l yr anaf."}, {"text_idx": "#000017", "text": "\u201cMae\u2019r bois sydd wedi bod mas o\u2019r ge\u0302m \u2013 Ellis Jenkins a Gareth Anscombe \u2013 wedi so\u0302n am werthfawrogi\u2019r pethau bach yn fwy, fel gyrru i mewn i\u2019r stadiwm a teimlo\u2019r nyrfs cyn y ge\u0302m ychydig yn fwy nag arfer."}, {"text_idx": "#000018", "text": "\u201cMae fy nghorff yn brifo ychydig ond mae hynny\u2019n iawn. Rwy\u2019n falch i gael yr amser ar y cae."}, {"text_idx": "#000020", "text": "\u201cCawn weld beth fydd yr hyfforddwyr eisiau gwneud ar gyfer wythnos nesaf.\u201d"}, {"text_idx": "#000021", "text": "Gan edrych no\u0302l ar y fuddugoliaeth, fe ychwanegodd y chwaraewr rhyngwladol: \u201cRoedd sawl chwaraewr ifanc yn gwisgo\u2019r crys am y tro cyntaf. Roedd sawl peth i weithio ar, ond pan fyddwn yn adolygu\u2019r ge\u0302m rwy\u2019n siwr fydd yna sawl agwedd bositif i ffocysu ar hefyd.\u201d"}]